นายกฯ #แพทองธาร เรียก บิ๊กอ้วน-ผบ.ตร.-เลขาฯป.ป.ส. 
ถกปฎิบัติการ Seal Stop Safe ปราบยาเสพติด

เมื่อวันที่ 28 มกราคม ที่ทำเนียบรัฐบาล ก่อนประชุมคณะรัฐมนตรี(ครม.) น.ส แพทองธาร ชินวัตร นายกรัฐมนตรี ได้เรียกผู้เกี่ยวข้องเกี่ยวกับการแก้ปัญหายาเสพติดประชุมที่ตึกไทยคู่ฟ้า มี นายภูมิธรรม เวชยชัย รองนายกรัฐมนตรีและรมว.กลาโหม พลตำรวจเอก กิตติ์รัฐ พันธุ์เพ็ชร ผู้บัญชาการตำรวจแห่งชาติ พล ตำรวจโทภาณุรัตน์ หลักบุญ เลขาธิการคณะกรรมการป้องกันและปราบปรามยาเสพติด (ป.ป.ส.)และผู้เกี่ยวข้อง เข้าร่วม

จากนั้นน.ส.แพทองธาร ชินวัตร โพสต์ข้อความทางโซเชียล ว่า เช้านี้ก่อนประชุม ครม. ได้ประชุมเตรียมการมอบนโยบายเปิดปฏิบัติการสกัดกั้นและปราบปรามยาเสพติด “Seal Stop Safe” ซึ่งเป็นอีกวาระสำคัญของรัฐบาล ที่จะต้องปราบปรามยาเสพติดให้หมดไปจากสังคมไทย

พูดคุยถึงรูปแบบ ตัวชี้วัด และ ตั้งเป้าหมายที่ต้องมีประสิทธิภาพในการแก้ไขปัญหายาเสพติดในพื้นที่เป้าหมาย โดยทางหน่วยงานที่เกี่ยวข้อง ทั้ง ป.ป.ส. ทหารบก ตำรวจ จะต้องบูรณาการทำงานร่วมกัน พร้อมทั้งการมีส่วนร่วมกับประชาชนในพื้นที่

#วันนี้เพื่อไทยทำอะไร